Document ID: 32011R0123
Publication Date: 2011-02-11

Title and Content:
UREDBA KOMISIJE (EU) št. 123/2011
z dne 11. februarja 2011
o določitvi prodajnih cen Unije za ribiške proizvode iz Priloge II k Uredbi Sveta (ES) št. 104/2000 za ribolovno leto 2011
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 104/2000 z dne 17. decembra 1999 o skupni ureditvi trgov za ribiške proizvode in proizvode iz ribogojstva (1) ter zlasti člena 25(1) in (6) Uredbe,
ob upoštevanju naslednjega:
(1)
Za vsak proizvod iz Priloge II k Uredbi (ES) št. 104/2000 se pred začetkom ribolovnega leta določi prodajna cena Unije v višini najmanj 70 % in največ 90 % priporočene cene.
(2)
Priporočene cene vseh zadevnih proizvodov za ribolovno leto 2011 so določene v Uredbi Sveta (EU) št. 1258/2010 (2).
(3)
Tržne cene se precej razlikujejo, odvisno od posamezne vrste in predstavitve proizvodov, zlasti v primeru lignjev in osličev.
(4)
Faktorje pretvorbe je zato treba določiti za različne vrste in predstavitve zamrznjenih proizvodov, iztovorjenih v Uniji, da bi se določila raven cene, ki sproži intervencijski ukrep iz člena 25(2) Uredbe (ES) št. 104/2000.
(5)
Da v letu 2011 ne bi ovirali delovanja intervencijskega sistema, je treba to uredbo uporabljati retroaktivno od 1. januarja 2011.
(6)
Ukrepi, predvideni s to uredbo, so v skladu z mnenjem Upravljalnega odbora za ribiške proizvode -
SPREJELA NASLEDNJO UREDBO:
Člen 1
Prodajne cene Unije v skladu s členom 25(1) Uredbe (ES) št. 104/2000, ki v ribolovnem letu 2011 veljajo za proizvode iz Priloge II k navedeni uredbi, ter predstavitve in faktorji pretvorbe, na katere se nanašajo, so navedeni v Prilogi k tej uredbi.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. januarja 2011.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. februarja 2011

Classification:
Level 1 Topics: 100148
100156
Level 2 Topics: 100207
100252
Level 3 Topics: 2489
2639
2656
3544
2476
All Topics: 1025
2437
2455
2638
2649